








“Canys y mynyddoedd a giliant, a'r bryniau symudant: eithr 
fy nhrugaredd ni chilia oddiwrthyt, a chyfammod fy hedd ni syfl 
medd yr Arglwydd sydd yn trugarhau wrthyt.”—ESIAH liv, 10. 


Cmwr gedyrn binaclau y ddaiar, 
Gyd-oeswch â huan a lloer; Ê 
Safasoch effeithiau difaol 
A threulfawr hin wresog, ac oer; 
A wel'soch yr oll er y dechren, 
Hil Adda, yn do, ar ol to! 
A'r diluw aruthrol lifiadau, 
A'ch cuddiodd yn nyddiau'r hen No'. 


'Ê 


Chwi heriwch alluoedd elfenol 
Feraon tragwyddol o'r bron! 
Taranau, mellt saebhawl, corwyntoedd, 
A chenllif dyfnderoedd y don! 
Ond gwelaf ryw ddiwrnod gyferbyn, 
A ellwch chwi sefyll pryd hyn, 
Y ddaear a ymchwil fel meddwyn, 
A nerthoedd y nefoedd a gryn! 


Ti'r Aran, a'r Wyddfa, gyrhaeddfawr, 
Chwi neidiwch yn awr hyd y ne'! 
Mynyddoedd yr Andes ymbranciant, 
Fel hyrddod y llamiant o'u lle! 
I hofian fel brain yn yr entrych, 
Chwi chwythir ag anadl yr Ior! 
A'ch twrf fel myrdd o daranau, 
Fydd gymmysg â rhuad y môr! 

Y cloion, a'r cymylau cadarnaf, 
Ddattodant fel y dyfroedd yn awr,. 
Y temlau a'r tyrau uchelfrig, 
Ysgydwir yn ganddryll i'r llawr! 
Ond ped ai yn deilchion i'r dyfnder 
O'i chylchoedd y belen 'rwy'n byw,. 
Ymollwng ar ddamehwa dragwyddol, $ 
Nid ysgog cyfammod fy Nuw! 


Tymmestloedd o dân ac o frwmstan, . 
O'r nefoedd ddylifant i lawr; 

Rhyferthwy o ddiluw brwmstanaidd- 
Ysguba bob congl yn awr! 

Y nefoedd a'r ddaiar ant heibio, 
Yn adeg nos Sadwrn y byd; 

Ond rhwymau'i gyfammod sydd etto - 
Yn para'n ddiysgog o hyd. 


Yr annuw a welaf mewn cyffro, 
Am rywle i ddianc ar flô, 

A'i floedd am fynyddoedd i'w guddio,. 
A'i dremyn yn dduach na'r glô! 

Onoi'i dafod wna'r truan gan arswyd 
Pob aelod fel deilen a gryn; 

Ond llechu dan nawdd y Cyfammod 
Wna'r Cristion, yn.dawel pryd hyn, 


Fan yma, mae'n eistedd yn llonydd, 
Digyffro o gyrhaedd pob gw, 
Yn gweled cyn hebrwng holl natur, 
A'r nefoedd yn mournio mewn mwg, 
Ar un o dalfryniau gwyrddleision 
Gwlad tragwyddoldeb pell draw, 
&an dreblu yr Anthem na dderfydd. 
A thelyn o Aur yn ei law.. 


Xeeytetce 








Dych mygaf ei weled ef wedi'n, 
Draw, draw, yn mhen oesau ri'r dail: 
Yn nghanol rhyw-gwm'ni claer wynion,., 
A'i wisg yn ddysglaerach na'r haul; 
Yn gwaeddi ar ludw hen ddaiar, 
(Heb hanes gwyrddleisni na choed), 
“Cyfammod fy Nuw i sydd etto, 
Mor gadarn ei dir ac-erioed.” 


Mae'n gofyn wrth edrych o'i gwmpas, 
«< Ple'r ydych ammodau y llawr? 
A luniwyd rhwng penau coronog, 
““Ple'r MD ple'r ydych 'chwi'n awr?” 
Pa le mae' yr holl gyfammodau 
Wnaed yma' gan ddyn, gyda dyn?” 
Ond tawel ddystawrwydd petli 
BF, “*Nid oes yman un.) 


Mi'u clywaf wrth esgyn i a 

Drwy oror ysblenydd y g cwawl .., 
Yn tori ar dant y Cyfammod, 

Rhyw ganiad sydd danllyd o fawl, 
Nes ydyw mynyddoedd bytholfyd, 

Yn dawnsio wrth adsain en cân: 
Ond prysur diflanant o'm golwg, 

Diflanant, diflanant yn lân. 


Y Gŵr a fu gynt o dan hoelion, 
Dros ddyn pecbadurus fel fi, 
A yfodd y cwpan i'r gwaelod 
Ei hunan arben. Oalfari; 
Ffynnonell y cariad tragwyddol,. 
Hen gartref meddyliau.o hedd: 
. Dwg finau i'r unnhyw gyfammod,. , 
Na thorir gan angau na'r bedd: 
O BroDiU'm GAN 

“Ond gwybydd y geilw Duw di i'r farn am hyn oll. —PREG- 


Gwna'n llawen, wr, o fewn dy fro, 
A chwardd tra dailio'r dydd: 
Nac ofna neb, ao na thristâ, 
Ond cofia'r farn a fydd. 


Mwynhau pob pleser, myn dy chwant, 
Na ffrwyna'r trachwant rhydd; 

Mewn rhwysg a gloddest treulia'th dda,, 
Ond cofia'r farn a fydd! 


Di'styra Grefydd a phob da, | 
A phoera'n wyneb ffydd; 
Oddi wrth Fôesoldeb ymbella, 
Ond cofia'r farn a fydd! 


Myn bob difyrwch yn mhob man, 
Gwna'n ddyddan yn dy ddydd; 

Mewn gwin a gwleddoedd llawenha,, 
Ond cofia'r farn a fydd! 


Na wrando ar un cynghor cu, 
Na'r ymresymu sydd; 

Dirmyga'r Ddeddf, a thor bob darn, 
Ond cofia'r farn a fydd! 


Cais bob llawenydd, na lwfrha, 
Ymhoewa, rhodia'n rhydd; 
Gwna orchymynion Duw yn sarn,. 
Ond cofia'r farn a fydd! 


Y farn! y farn! y farn a fydd! 
O! rhyfedd ddydd a ddaw; 
Y farn! y farn! y farn a fydd! 

A'th ddyry'n brudd mewn braw. g 


Glynog:. EBENEZER 'THOMAS;. 

